ג'וזף סונדרס

ג'וזף סונדרס (באנגלית: Joseph Saunders; בפולנית: Józef Saunders;‏ 1853-1773) היה חרט, מאייר, מו"ל ופרופסור לאמנות יפה, פעיל בלונדון, סנט פטרסבורג ווילנה. לא ידוע על ראשית חייו של סונדרס בלונדון. נראה שהוא נסע לחצר הקיסרית הרוסית בהזמנתו של השגריר הרוסי בבריטניה, סמיון וורונצוב. הוא הגיע לרוסיה בין 1794 ל-1796 בעקבות חרט אנגלי קודם, ג'יימס ווקר שכבר עבד שם, והפך ל"חרט אימפריאלי" סונדרס כונה גם "חרט חצר" בהרמיטאז'. ב-18 באוגוסט 1800, הוא הפך לחבר באקדמיה הקיסרית לאמנויות של סנט פטרבורג. הוא גם היה חבר באקדמיה לאמנויות בסטוקהולם. הוא פתח את בית הספר שלו לתחריט בסנט פטרבורג. הוא אייר יצירות למספר משוררים. בשנת 1810 הוא הפך לפרופסור לאמנות יפה באוניברסיטת וילנה בהמשך לפרנצישק סמוגלביץ'. שם הוא הרצה בצרפתית על תולדות האמנות והספרות האנגלית. הוא יזם שיעורי רישום והדגיש את חשיבות החריטה כ"חברתית" מכל האמנויות. הוא תמך בלימוד האמנויות הלאומיות ובשימור חפצי אמנות. בתקופתו בווילנה התרכז בהוראה ובפרסום ולכן תפוקתו כחרט הייתה קטנה. הוא עשה איורים למהדורה של סיפורי אלף לילה ולילה. סונדרס הצטרף ללשכה הליטאית של "הבונים החופשיים" בווילנה. בשנת 1818 הוא לקח שבתון מסיבות בריאותיות ונסע לאיטליה עם עוזרו, אנטוני פילצקי. הוא שהה בפירנצה ובפיזה כאורחו של המדינאי הפולני הגולה, מיכל אוגינסקי. ב-1821 פרש מתפקידו באוניברסיטה, שם ירש אותו יאן רוסטם, ומשנת 1822 התגורר שנתיים באודסה. לאחר מכן הוא חזר לפירנצה. לאחר שנודע על מותו של בנו ב-1839, הוא חזר לווילנה. הוא עצמו מת שנים רבות לאחר מכן בחורף 1853. סונדרס התחתן עם אנטונינה זופיה רייכל, בתו של חרט אחר, יאן ג'עקוב רייכל. נולדו להם שלושה ילדים. בנם, ויליאם, נולד בלונדון ב-24 באפריל 1794 ומת ב-10 באוגוסט 1839 בווילנה. הוא היה פקיד מדינה במחוז וילנה. היו לו גם שתי בנות, אנטונינה שרה שנישאה לרוזן לאון קרסיצקי, וג'וליה. ידוע כי סונדרס יצר מספר תחריטים חשובים בתקופת שלטונו של הצאר פאבל הראשון. בין אלה היו רפרודוקציה של "חסד רומי" לאחר גווידו רני, שפורסם ב-1799 ודיוקנו של הצאר פאבל, שכותרתו "פאבל פרמייר" (קיסר רוסיה). בהווה הם חלק מהאוסף המלכותי הבריטי. ישנם גם 9 דיוקנאות היסטוריים בגלריה הלאומית לפורטרטים (NPG), לונדון. בשנת 1815 פרסם סונדרס מאמר על חייו ויצירתו של צייר הבארוק הפולני, סימון צ'כוביץ'. מדיה וקבצים בנושא ג'וזף סונדרס בוויקישיתוף Jocher, Adam. (1840) Obraz bibliograficzno-historyczny literatury i nauk w Polsce, od wprowadzenia do niej druku po rok 1830 włạcznie: z pism Janockiego, Bentkowskiego, Ludwika Sobolewskiego, Ossolińskiego, Juszyńskiego, Jana Winc. i Jerz. Sam. Bandtków i t.d. 1 p.354 Cross, Anthony. By the Banks of the Neva: Chapters from the Lives and Careers of the British in Eighteenth Century Russia. Cambridge University Press, 1997. ISBN 978 0521 552936 p. 324 Lee, Sidney, ed. (1899). "Walker, James (1748-1808?)". Dictionary of National Biography. Vol. 59. London: Smith, Elder & Co Jeffares quotes this description in French of Saunders: "Graveur d’Histoire de S.M.I. l’Empereur, à l’Ermitage, au Sénat et Membre de l’Academie des Arts à St. Petersburg.” Janoniené, Ruta. "Joseph Saunders" in the Polish Biographical Dictionary, National Digital Museum in Warsaw. Paul Premier (Emperor of Russia), published, May 1801. RCIN 614393. Royal Collection Trust "Joseph Saunders" prints at London's NPG Saunders, Józef. Information on the Life and Work of Szymon Czechowicz, Dziennik Wileński, 1815, (in Polish), re-issued in Pamiętnik Sztuk Pięknych. ed. Malinowski, Jerzy. Toruń 2001, ISBN 8323114129 (112 pages) p.61